Die Skooltjie - Resensies
Ilani J - Oct 2019
Het 'n eerlike aand gehad by Die Skooltjie. Baie mooi plaas, het 'n geleentheid gekry om die lammetjies melk te gee. Baie vriendelike eienaars. Sal weer 'n draai maak.
Juanita K - Oct 2019
Fantastiese tyd by ongelooflike dierbare mense.
Lekkerste verblyf ooit!! Baie dankie vir al die gasvryheid, die pragtige, rustige eenheid. Vreeslik lekker gerus en ontspan! Wees geseënd!
Fantastiese en rustige verblyf vir enige gesin wat wil wegkom van die gejaag van die lewe.
Dit is beslis die beste bestemming waar ons nog ooit oorgebly het. Dit was 'n belewenis! Netjies, skoon, uniek, vriendelike ontvangs, pragtige uitsig met pragtige mense. Ons sal definitief weer daar kuier. Baie dankie vir al julle moeite en gasvryheid.
Nicoleen R - Oct 2019
Rus en vrede in die Karoo, met die mooiste sonsopkoms.
Dit was vir ons as 'n vriendegroep 'n wonderlike wegbreek om oor te bly by Die Skooltjie. Die plek is so stukkie hemel op aarde, waar jy die Karoo op sy mooiste sien! Ons was bederf met die mooiste sonsopkoms en het veral die plaaskombuis en die vuurmaakplek geniet terwyl die ganse in die sementdam reg langs ons geswem het. Die enigste teleurstelling was dat ons so gou weer moes totsiens sê. Kan nie wag om weer terug te gaan nie.
Marius P - Sep 2019
Ons het dit baie geniet en die eieneaar het ons meisiekind bederf om die diere kos gee!
Botha T - Sep 2019
Pragtige en netjiese kothuis met Dover-stofie.
Ons het die Skooltjie baie aangenaam ervaar. Die plekkie is mooi skoon en die geriewe maak dit 'n regte plesierige Karoostop. Lekker braai-area buite en ook kaggeltjie binne vir die koue aande. Ontvangs was vriendelik en warm.
Vanessa H - Aug 2019
We loved the history of the building and how beautifully it has been renovated and maintained. The wood burning stove is awesome. Such a peaceful, quiet setting. The hot and cold tap markers show the thought that has gone into the building and made us giggle. Very friendly hosts!
Johannes P - Aug 2019
Vriendelik ontvang. Verblyf baie netjies. Sal weer daar oornag.
Duisende dankies vir alles! Dit was ongelooflik lekker en 'n baie aangename change of scenery! Steynkraal en die skooltjie is 'n juweel van 'n plek! Sien weer!
Marietha S - Jul 2019
Perfek vir 'n paartjie, gerieflik naby die N1 op 'n werkende plaas vol gasvryheid.
'n Plek met 'n hart, niks is afgeskeep nie. Ons het nie soveel karakter en detail verwag nie. Dis was 'n uitstekende keuse om daar te bly. Kan dit baie sterk aanbeveel.
Sjoe, wat 'n voorreg om by Jos en Laetitia te kon kuier by Die Skooltjie! Dié geboutjie van ouer as 100 jaar is so nice ingerig en mooi gemaak. Heerlike kombuis, sagste beddegoed en handdoeke wat vir dae lank lekker ruik! Die nuwe yster stofie werk soos 'n bom en maak die huisie heerlik warm met sy hout stukkies so groot soos Duplo blokkies! Buite braaikaggel so lekker beskut op die stoepie teen die koue Karoo-wind, met die stok ou peperboom styf teen muur van die ou gebou. En watter 'n lekkerte as 3 Musketiers kom hello sê het: Rosie, die koei'tjie, ...
Sjoe, wat 'n voorreg om by Jos en Laetitia te kon kuier by Die Skooltjie! Dié geboutjie van ouer as 100 jaar is so nice ingerig en mooi gemaak. Heerlike kombuis, sagste beddegoed en handdoeke wat vir dae lank lekker ruik! Die nuwe yster stofie werk soos 'n bom en maak die huisie heerlik warm met sy hout stukkies so groot soos Duplo blokkies! Buite braaikaggel so lekker beskut op die stoepie teen die koue Karoo-wind, met die stok ou peperboom styf teen muur van die ou gebou. En watter 'n lekkerte as 3 Musketiers kom hello sê het: Rosie, die koei'tjie, Klapper die skaap en Kallie die kalf (hans groot gemaak). 'n Móét vir oorslaap, ten minste 3 nagte, op pad Noorde toe. Gaan ry dan 2 dae in die Karoo Park ook rond, want dis net so 21 km weg.
Dirk V - Mar 2019
Gaste wat na Die Skooltjie gekyk het, het ook belangstelling getoon in die volgende lekke plekke:
N1, 23 Km Buite Beaufort-wes, Plaas Steynskraal, Beaufort-wes, 6970, Wes-Kaap